PMIndiaData/PMIndiaSum huggingface dataset:
ప్ర‌యాగ్‌రాజ్ లో జరిగిన స్వ‌చ్ఛ్ కుంభ్, స్వ‌చ్ఛ్ ఆభార్ కార్య‌క్ర‌మాన్ని ఉద్దేశించి ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు ప్ర‌యాగ్‌రాజ్ లో జరిగిన స్వ‌చ్ఛ్ కుంభ్, స్వ‌చ్ఛ్ ఆభార్ కార్య‌క్ర‌మాన్ని ఉద్దేశించి ప్ర‌సంగించారు. ఆయన ప్ర‌యాగ్‌రాజ్ లోని ప‌విత్ర సంగ‌మ స్థ‌లం లోని జ‌లాల లో స్నాన‌మాచ‌రించి, అనంతరం స్వచ్ఛ్ కుంభ్ కోసం పాటుప‌డుతున్న వారి లో ఎంపిక చేసిన కొంత మంది పారిశుధ్య శ్రామికుల కు వారి కృషి కి గౌర‌వ సూచ‌కం గా “చ‌ర‌ణ వంద‌నం” కూడా చేసి మరీ వేదిక వ‌ద్ద‌ కు చేరుకొన్నారు. ప్ర‌యాగ్‌రాజ్ లో కుంభ్ కు త‌ర‌లి వ‌చ్చిన భ‌క్త జ‌న సందోహాని కి మెరుగైన ఏర్పాట్లు చేయ‌డం లో పాలుపంచుకొన్న వారంద‌రినీ ‘‘క‌ర్మ‌-యోగులు’’ గా ఆయ‌న అభివ‌ర్ణించారు. ఈ సంద‌ర్భం గా ఎన్‌డిఆర్ఎఫ్ ను గురించి, ప‌డ‌వ‌లు న‌డిపే వారి ని గురించి, స్థానిక ప్ర‌జానీకాన్ని గురించి, ఇంకా పారిశుధ్య శ్రామికుల ను గురించి కూడా ఆయ‌న ప్ర‌స్తావించారు. గ‌డ‌చిన కొన్ని వారాల లో 21 కోట్ల కు పైగా ప్ర‌జ‌లు కుంభ్ ను సంద‌ర్శించారని ఆయన చెప్తూ, ఏదీ అసాధ్యం కాద‌ని పారిశుధ్య శ్రామికులు రుజువు చేశార‌న్నారు. ఈ సంవ‌త్స‌రం లో కుంభ్ తెచ్చుకున్న ప్ర‌శంస‌ల‌న్నింటికీ వారే అత్యంత అర్హులు అని కూడా ఆయ‌న పేర్కొన్నారు. కొంద‌రు పారిశుధ్య శ్రామికుల‌ కు తాను చ‌ర‌ణ వంద‌నాన్ని ఆచ‌రించిన క్ష‌ణాలు త‌న‌ స్మృతి లో సదా నిలచిపోతాయ‌ని ఆయ‌న చెప్పారు. ఈ రోజు న ప్ర‌క‌టించిన‌టువంటి ‘స్వ‌చ్ఛ సేవా స‌మ్మాన్‌ కోశ్’ పారిశుధ్య శ్రామికుల‌ కు మ‌రియు వారి కుటుంబాల‌ కు అవ‌స‌ర కాలం లో స‌హాయ‌కారి గా ఉండగల‌ద‌ని ప్ర‌ధాన మంత్రి పేర్కొన్నారు. స్వ‌చ్ఛ్ భార‌త్ అభియాన్ శీఘ్ర గ‌తిన పురోగ‌మిస్తోంద‌ని ప్ర‌ధాన మంత్రి అన్నారు. ఈ సంవ‌త్స‌రం అక్టోబ‌ర్ 2 వ తేదీ నాడు మ‌హాత్మ గాంధీ 150 వ జ‌యంతి క‌న్నా ముందుగానే బ‌హిరంగ మ‌ల‌మూత్రాదుల విస‌ర్జన ర‌హితం గా మారే దిశ గా దేశం ప‌య‌నిస్తున్నద‌ని ఆయ‌న తెలిపారు. గంగ న‌ది శుద్ధి సైతం ఈ సంవ‌త్స‌రం లో చాలా చ‌ర్చ జ‌రిగిన అంశం గా మారింద‌ని శ్రీ న‌రేంద్ర మోదీ అన్నారు. తాను ఈ రోజున తాను దీనిని ప్ర‌త్య‌క్షం గా గమనించిన‌ట్లు ఆయ‌న చెప్పారు. ఇది కేంద్ర ప్ర‌భుత్వం యొక్క మ‌రియు న‌మామి గంగే యొక్క కృషి ఫ‌లితం అని ఆయ‌న వివ‌రించారు. న‌ది లో క‌లుస్తున్న మురుగు నీటి ని నిరోధించడం జ‌రుగుతోంద‌ని, మురుగు నీటి శుద్ధి ప్లాంటుల‌ ను నిర్మిస్తున్నార‌ని ఆయ‌న వివ‌రించారు. కొద్ది రోజుల క్రితం తాను సియోల్ శాంతి బ‌హుమ‌తి ని స్వీక‌రించాన‌ని, అందులో సుమారు ఒక కోటీ ముప్ఫై ల‌క్ష‌ల రూపాయ‌లు భాగం గా ఉన్నాయ‌ంటూ ఆ సొమ్ము ను తాను ‘న‌మామీ గంగే అభియాన్’కు విరాళమిచ్చిన‌ట్లు తెలిపారు. ప్ర‌ధాన మంత్రి గా తాను స్వీక‌రించిన కానుక‌ల‌ ను మ‌రియు జ్ఞాపిక‌ల ను వేలం వేసి త‌ద్వారా వ‌చ్చిన మొత్తాన్ని సైతం న‌మామి గంగే కోసం ఇవ్వ‌డం జ‌రిగింద‌ని ఆయ‌న అన్నారు. కుంభ్ లో పాలుపంచుకొన్న ప‌డ‌వ‌లు న‌డిపే వారి ని (నావిక్ లు) ప్రధాన మంత్రి ప్ర‌త్యేకం గా ప్ర‌శంసించారు. కుంభ్ కు విచ్చేసే యాత్రికులు స్వాతంత్య్రం వ‌చ్చిన త‌రువాత మొట్ట‌మొద‌టిసారి గా అక్ష‌య్ వ‌ట్ ను ద‌ర్శించే అవ‌కాశాన్ని పొందినట్లు ఆయ‌న వెల్ల‌డించారు. ఆధ్యాత్మిక‌త, విశ్వాసం, ఆధునిక‌త ల మిశ్ర‌ణ‌మైన ‘కుంభ్’ అనేది త‌న దృష్టి కోణ‌మ‌ని, దీనిని నెర‌వేర్చినందుకు గాను స‌భాస్థ‌లి లో ప్ర‌తి ఒక్క‌రి కి ప్ర‌ధాన మంత్రి ధ‌న్య‌వాదాలు తెలిపారు. ఈ విష‌యం లో ఉత్త‌ర్ ప్ర‌దేశ్ పోలీస్ విభాగం పోషిస్తున్న‌ భూమిక ను కూడా ఆయ‌న మెచ్చుకొన్నారు. ఈ సంవ‌త్స‌రం కుంభ్ కోసం చేసిన ఏర్పాట్ల లో కీల‌క‌మైన మౌలిక స‌దుపాయాల అభివృద్ధి ఒక భాగం గా ఉంద‌ని, ఈ మౌలిక స‌దుపాయాలు కుంభ మేళా ముగిసిన త‌రువాత కూడా న‌గ‌రాని కి సేవ‌ల ను అందిస్తూ ఉంటాయ‌ని ప్ర‌ధాన మంత్రి తెలిపారు.
శ్రీ వేద్ మార్ వాహ్ మృతి పట్ల సంతాపం వ్యక్తం చేసిన ప్ర‌ధాన మంత్రి

మణిపుర్, మిజోరమ్ మరియు ఝార్ ఖండ్ ల పూర్వ గవర్నరు, ఇంకా దిల్లీ పూర్వ పోలీస్ కమిశ్నర్ శ్రీ వేద్ మార్ వాహ్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘శ్రీ వేద్ మార్ వాహ్ గారి ని ప్రజాజీవనాని కి ఆయన అందించిన గొప్ప తోడ్పాటు ల కు గాను స్మరించుకోవడం జరుగుతుంది. ఆయన లోని అచంచల సాహసం ఒక ఐపిఎస్ అధికారి గా ఆయన యొక్క ఉద్యోగ జీవనం లో ఎల్లప్పటికీ ప్రస్ఫుటమై నిలచింది. ఆయన చక్కటి ఆదరాని కి నోచుకొన్న మేధావి కూడాను. ఆయన మరణం తో నేను ఖిన్నుడి ని అయ్యాను. ఆయన యొక్క కుటుంబాని కి మరియు ప్రశంసకుల కు ఇదే నా సంతాపం. ఓమ్ శాంతి’’ అని ఒక సందేశం లో ప్రధాన మంత్రి పేర్కొన్నారు.
సిఐఎస్ఎఫ్ యొక్క 50వ స్థాప‌క దినోత్సవానికి హాజ‌రైన ప్ర‌ధాన మంత్రి

ఉత్త‌ర్ ప్ర‌దేశ్ లోని గాజియాబాద్ లో గ‌ల ఇందిరాపురం లో నేడు జ‌రిగిన కేంద్ర పారిశ్రామిక భ‌ద్ర‌త ద‌ళాల (సిఐఎస్ఎఫ్) 50వ స్థాప‌క దినోత్స‌వానికి ప్ర‌ధాన మంత్రి శ్రీ న‌రేంద్ర మోదీ హాజ‌ర‌య్యారు. సిఐఎస్ఎఫ్ సిబ్బంది జ‌రిపిన క‌వాతు ను ప్ర‌ధాన మంత్రి స‌మీక్షించారు. విశిష్ట‌మైనటువంటి మ‌రియు ప్ర‌తిభావంత‌మైనటువంటి సేవ‌ల ను అందించినందుకు గాను సేవా ప‌త‌కాల ను ఆయ‌న ప్ర‌దానం చేశారు. అమ‌ర‌వీరుల స్మార‌కం వ‌ద్ద ఆయ‌న పూల హారాన్ని స‌మ‌ర్పించారు; సంద‌ర్శ‌కుల పుస్త‌కం లో ఆయన సంత‌కం చేశారు. సిఐఎస్ఎఫ్ సిబ్బంది ని ఉద్దేశించి ప్ర‌ధాన మంత్రి ప్ర‌సంగిస్తూ, స్వ‌ర్ణోత్స‌వం జరుపుకొంటున్న ద‌ళాల‌ ను అభినందించారు. దేశం లో ప్ర‌ధాన సంస్థ ల‌ను కాపాడ‌టం లో సిఐఎస్ఎఫ్ యొక్క భూమిక ను ఆయ‌న ప్ర‌శంసించారు. ‘న్యూ ఇండియా’ కోసం నిర్మించిన‌ ఆధునిక మౌలిక స‌దుపాయాల ను ప‌రిర‌క్షించే బాధ్య‌త సిఐఎస్ఎఫ్ యొక్క సుర‌క్షిత హ‌స్తాల లో ఉన్న‌ద‌ని ఆయ‌న చెప్పారు. భ‌ద్ర‌త సిబ్బంది కి స‌హ‌క‌రించ‌వ‌ల‌సింది గా పౌరుల కు ప్ర‌ధాన మంత్రి విజ్ఞప్తి చేశారు. భ‌ద్ర‌త సంబంధిత స్వ‌రూపం లో విఐపి సంస్కృతి అడ్డంకు ల‌ను సృష్టిస్తోంది, కాబ‌ట్టి భ‌ద్ర‌త ద‌ళాలకు పౌరులు స‌హ‌క‌రించ‌డం ముఖ్యం అని ప్ర‌ధాన మంత్రి అన్నారు. సిఐఎస్ఎఫ్ యొక్క విధుల‌ ను మ‌రియు పాత్ర ను గురించి సాధార‌ణ ప్ర‌జానీకం లో చైత‌న్యాన్ని ఏర్ప‌ర‌చ‌డం కోసం సిఐఎస్ఎఫ్ యొక్క కృషి ని వివ‌రిస్తూ విమానాశ్ర‌యాల లో, మెట్రోల‌ లో డిజిట‌ల్ మ్యూజియ‌మ్ ల‌ను ఏర్పాటు చేయాల‌ని ప్ర‌ధాన మంత్రి సూచన చేశారు. దేశం లో ప్ర‌ధాన‌మైనటువంటి మౌలిక స‌దుపాయాల‌ ను భ‌ద్రం గా ఉంచ‌డం లో సిఐఎస్ఎఫ్ పోషిస్తున్న‌ పాత్ర ను ప్ర‌ధాన మంత్రి మెచ్చుకొంటూ, ఈ బ‌ల‌గం విప‌త్తు వేళ‌ల లో ప్రతిస్పందించ‌డం లో కూడా పాలుపంచుకొంటోంద‌ని, మ‌హిళ‌ ల భ‌ద్ర‌త కు ఈ ద‌ళం పూచీ పడుతోందని, ఇతర అనేక కార్య‌క‌లాపాల ను కూడా నిర్వ‌హిస్తోంద‌న్నారు. ఈ సంద‌ర్భం గా కేర‌ళ వ‌ర‌ద‌ల లో మ‌రియు నేపాల్ లో, ఇంకా హైతీ లో భూకంపాలప్పుడు సైతం సిఐఎస్ఎఫ్ చేప‌ట్టిన స‌హాయ‌క కార్య‌క‌లాపాల‌ ను గురించి ప్ర‌ధాన మంత్రి ప్ర‌స్తావించారు. భ‌ద్ర‌త ద‌ళాల సుర‌క్ష‌త కు త‌న ప్ర‌భుత్వం క‌ట్టుబ‌డి ఉందని ప్ర‌ధాన మంత్రి చెప్పారు. బలగాల ను ఆధునికీక‌రించ‌డం కోసం మ‌రియు వారి యొక్క సంక్షేమం కోసం ప్రభుత్వం తీసుకొన్న చ‌ర్య‌ల ను గురించి ఈ సంద‌ర్భం గా ఆయ‌న ప్ర‌స్తావించారు. క‌ర్త‌వ్య‌మే సాయుధ బ‌ల‌గాల కు పండుగ అని ప్ర‌ధాన మంత్రి తెలిపారు. ఉగ్ర‌వాదం విస‌రుతున్న స‌వాళ్ళ కార‌ణం గా సిఐఎస్ఎఫ్ యొక్క పాత్ర అధికం అయింద‌ని ఆయ‌న చెప్పారు. ఉగ్ర‌వాదాన్ని నిర్మూలించే దిశ గా త‌న ప్ర‌భుత్వం కంక‌ణం క‌ట్టుకొన్నద‌ని ఆయ‌న అన్నారు. రక్షక భటులు మ‌రియు అర్థ సైనిక బ‌ల‌గాల ప‌రాక్ర‌మాని కి మరియు వారు చేసినటువంటి త్యాగాల‌ కు జాతీయ పోలీసు స్మార‌కం అంకితం చేయ‌బ‌డింద‌ని ప్ర‌ధాన మంత్రి చెప్పారు. జాతీయ యుద్ధ స్మార‌కం మ‌రియు జాతీయ పోలీసు స్మార‌కం ల వంటి క‌ట్ట‌డాలు భ‌ద్ర‌త ద‌ళాల తోడ్పాటు కు సంబంధించి పౌరుల లో జాగృతి ని ఏర్ప‌రుస్తున్నాయని ఆయ‌న తెలిపారు. సిఐఎస్ఎఫ్ లోకి చాలా మంది మ‌హిళా సైనికుల ను చేర్చుకోవ‌డం కోసం ఆ ద‌ళం చేస్తున్నటువంటి ప్ర‌య‌త్నాల ను ఆయ‌న హ‌ర్షించారు. భార‌త‌దేశం వృద్ధి చెందే తరుణం లో, సిఐఎస్ఎఫ్ యొక్క బాధ్య‌త‌ లు మ‌రియు భూమిక‌ లు కూడా తదనుగుణం గా పెర‌గ‌నున్నాయ‌ని ప్ర‌ధాన మంత్రి అన్నారు.
ఇతర దేశాలతో కలసి నావికుల సామర్ధ్య ధ్రువపత్రాల  ఏకపక్ష/ద్వైపాక్షిక గుర్తింపు కోసం ఆదర్శ ఎంఒయు పై సంతకాలకు ఆమోదం తెలిపిన మంత్రిమండలి

నావికుల గుర్తింపునకు సంబంధించి ఇంటర్ నేశనల్ కన్ వెన్శన్ ఆన్ స్టాండర్ట్ స్ ఆఫ్ ట్రయినింగ్, సర్టిఫికేశన్ ఎండ్ వాచ్ కీపింగ్ (ఎస్ టిసిడబ్ల్యు) ఫర్ సీ ఫేరర్స్, 1978 లోని 1/10 నిబంధన మరియు తదుపరి సవరణ లను అనుసరించి ధ్రువ పత్రాల ఏకపక్ష/ ద్వైపాక్షిక గుర్తింపు కోసం ఆదర్శ అవగాహనపూర్వక ఒప్పంద పత్రాని కి (ఎంఒయు కు) ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఒప్పంద పత్రాల పై నౌకాయాన మంత్రిత్వ శాఖ యొక్క ఇంచార్జి మంత్రి మరియు విదేశీ వ్యవహారాల శాఖ మంత్రి యొక్క అనుమతి తో భారత ప్రభుత్వ నౌకాయాన డైరెక్టర్ జనరల్ విదేశాల లో ఆయన కు సరిజోడైన అధికారులతో కలసి సంతకాలు చేయనున్నారు. లాభాలు: భారత నావికులు భారత ప్రభుత్వ నౌకాయన డైరెక్టర్ జనరల్ జారీ చేసిన గుర్తింపు ధృవీకరణ పత్రాల తో ఏదైనా దేశానికి వెళ్ళినప్పుడు తమ దేశం జారీచేసిన ధ్రువపత్రాల ను అదే విధం గా గుర్తించాలని కోరకుండా మన నావికుల ను గుర్తించే వెసులుబాటు ను ఏకపక్ష అవగాహన ఒప్పందం కల్పిస్తుంది. దానివల్ల భారతీయ నావికులు ఆయా దేశం పతాకం పరిధి లోని నౌకల లో నియామకానికి అర్హులు అవుతారు. ఆ విధం గా భారత నావికుల కు ఉపాధి అవకాశాలు పెరుగుతాయి. అన్య దేశం తో ప్రతిపాదిత ద్వైపాక్షిక ఒప్పందం వల్ల భారతదేశం మరియు అటువంటి ఎంఒయు ను కుదుర్చుకునే మరొక దేశం ఎస్ టిసిడబ్ల్యూ ఒడంబడిక లోని 1/10 నిబంధన ప్రకారం తమ తమ దేశాల పౌరులకు జారీచేసిన సముద్ర విద్య మరియు శిక్షణ, సామర్ధ్య ధృవీకరణ పత్రాలు, ప్రమాణీకరణ, శిక్షణకు సంబంధించిన లిఖితసాక్ష్యం, ఆరోగ్య యోగ్యత పత్రాలను పరస్పరం గుర్తించుకుంటాయి. ఈ కారణం తో రెండు దేశాల కు చెందిన నావికుల లో ఏ ఒక్క దేశపు నౌకలలో అయినా వారి ధ్రువపత్రాలకు దక్కిన మాన్యత ఆధారం గా ఉద్యోగం లభించే అవకాశం ఉంటుంది. భారతదేశం సుశిక్షితులు అయిన నావికుల సమూహం పెద్ద సంఖ్య లో ఉన్న దేశం కావడం వల్ల ఈ ఒప్పందం తో భారత్ లబ్ధి ని పొందగలుగుతుంది.
ఇండొనేశియా లో భూకంపం కారణం గా ప్రాణనష్టం వాటిల్లినందుకు తీవ్ర దుఃఖాన్నివ్యక్తం చేసిన ప్రధాన మంత్రి

ఇండొనేశియా లో భూకంపం కారణం గా ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని మరియు వ్యధ ను వ్యక్తం చేశారు. ఈ ఘటన లో గాయపడ్డ వారు త్వరిత గతి న పునఃస్వస్థులు కావాలని ఆయన ఆకాంక్షిస్తూ, ఈ దుఃఖ ఘడియ లో ఇండొనేశియా వెన్నంటి భారతదేశం నిలబడుతుందని ఆయన అన్నారు. ప్రధాన మంత్రి ఒక ట్వీట్ లో – ‘‘ఇండొనేశియా లో భూకంపం వల్ల ప్రాణనష్టం వాటిల్లడంతో పాటుగా సంపత్తి నష్టం సంభవించినందుకు కూడాను నేను దుఃఖిస్తున్నాను. బాధితుల కు మరియు వారి కుటుంబాల కు ప్రగాఢ సంతాపాన్ని వ్యక్తం చేస్తున్నాను. ఈ ఘటన లో గాయపడ్డ వ్యక్తులు శీఘ్ర గతి న తిరిగి స్వస్థత ను పొందాలని కోరుకొంటున్నాను. ఈ దుఃఖ ఘడియ లో భారతదేశం ఇండొనేశియా వెన్నంటి నిలబడుతుంది’’ అని పేర్కొన్నారు.
శ్రీ విలియమ్ ఎస్. రూతో కెన్యా అధ్యక్షుని గా ఎన్నికయిన సందర్భం లో ఆయన కు అభినందనలు తెలిపిన ప్ర‌ధాన మంత్రి

శ్రీ విలియమ్ ఎస్. రూతో కెన్యా అధ్యక్షుని గా ఎన్నికయిన సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘కెన్యా అధ్యక్షుని గా ఎన్నికయిన సందర్భం లో శ్రీ @WilliamsRuto కు ఇవే అభినందన లు. చరిత్రాత్మకమైనటువంటి ద్వైపాక్షిక సంబంధాల ను బలపరచడం కోసం ఆయన తో కలసి పని చేయాలని నేను ఉత్సుకత తో ఉన్నాను.’’
హెచ్‌హెచ్‌ ప్ర‌ముఖ్ స్వామి మ‌హారాజ్ జ‌యంతి సంద‌ర్భంగా స్మృత్యంజ‌లి ఘ‌టించిన ప్ర‌ధాన మంత్రి

హెచ్‌హెచ్‌ ప్ర‌ముఖ్ స్వామి మ‌హారాజ్ జ‌యంతి నాడు ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు స్మృత్యంజ‌లి ఘ‌టించారు. “హెచ్‌హెచ్‌ ప్ర‌ముఖ్ స్వామి మ‌హారాజ్ జ‌యంతి నాడు ప్ర‌పంచ వ్యాప్తంగా ఉన్న ల‌క్ష‌లాది భ‌క్తుల‌తో పాటు నేను కూడా ఆయ‌న‌కు ప్ర‌ణ‌మిల్లుతున్నాను. ఆయ‌న ఒక అసాధార‌ణ‌మైన మ‌నీషి; ఆయ‌న చేసిన మార్గ‌ద‌ర్శ‌క సేవ మ‌రియు క‌రుణామ‌య కృషి అసంఖ్యాక జీవితాల‌ పైన స‌కారాత్మ‌క ప్ర‌భావాన్ని ప్ర‌స‌రించింది. హెచ్‌హెచ్‌ ప్ర‌ముఖ్ స్వామి మ‌హారాజ్ ఉన్న‌త‌మైన ఆలోచ‌న‌లు అన్ని అవ‌రోధాల‌కు అతీతంగా ప్ర‌జ‌ల‌కు దారిని చూపిస్తూ వ‌స్తున్నాయి. ఆర్తుల, పేద‌ల మ‌రియు అణ‌గారిన వ‌ర్గాల వారి జీవితాల‌లో ప‌రివ‌ర్త‌నను తీసుకు రావ‌డానికి ఆయ‌న అందించిన దార్శ‌నిక‌త తో మేము ఎల్ల‌వేళలా ప్రేరణను పొందుతున్నాం. హెచ్‌హెచ్‌ ప్ర‌ముఖ్ స్వామి మ‌హారాజ్ తో నాకు ఉన్న సంబంధం ప్ర‌త్యేక‌మైంది. ఆయ‌న‌తో గ‌డిపిన కాలం నాకు ఎంతో స్మ‌ర‌ణీయ‌మైన‌టువంటిది. ఆయ‌న ఆశీర్వాదాలు పొంద‌డం నాకు లభించిన అదృష్టం అనుకొంటాను. గ‌త సంవ‌త్స‌రం సారంగ్‌పుర్ లో ఆయ‌నను గురించి నేను చెప్పిన మాటలను https://www.youtube.com/watch?v=azaYIrMsx5g లో ఆలకించ‌వ‌చ్చు” అని ప్ర‌ధాన మంత్రి త‌న సందేశంలో పేర్కొన్నారు.
‘పంజాబ్ కేస‌రి’ లాలా ల‌జ్ ప‌త్ రాయ్ జ‌యంతి సంద‌ర్భంగా ఆయ‌న‌కు ప్ర‌ధాన మంత్రి స్మృత్యంజ‌లి

‘పంజాబ్ కేస‌రి’ లాలా ల‌జ్ ప‌త్ రాయ్ జ‌యంతిని పుర‌స్క‌రించుకొని ప్ర‌ధాన మంత్రి శ్రీ న‌రేంద్ర మోదీ ఆ మ‌హ‌నీయుని స్మ‌రించుకున్నారు. “ధైర్య‌శాలి అయిన లాలా ల‌జ్ ప‌త్ రాయ్ ను ఆయ‌న జ‌యంతి సంద‌ర్భంగా గుర్తు చేసుకుంటున్నాను. ఆయ‌న ఒక దార్శ‌నికుడు. ఆయ‌న దేశ‌భ‌క్తి భావం, ఆలోచ‌న‌లు ఎంతో మంది ప్ర‌జ‌ల‌కు స్ఫూర్తిని ఇచ్చాయి” అని ప్ర‌ధాన మంత్రి పేర్కొన్నారు. ‘పంజాబ్ కేస‌రి’ లాలా ల‌జ్ ప‌త్ రాయ్ చేతి రాత తో కూడిన కొన్ని ప‌త్రాల‌ను సైతం ప్ర‌ధాన మంత్రి త‌న ట్విట‌ర్ ఖాతాలో పొందుప‌రిచారు. ఇవి మీకు ఆస‌క్తిక‌రంగా ఉంటాయ‌ని ఆశిస్తున్నాన‌ని ప్ర‌ధాని ట్వీట్ చేశారు.
ఎన్ సీ సీ ర్యాలీలో ప్ర‌ధాన మంత్రి వ్యాఖ్య‌లు

మాతృ దేశం కోసం, ప్ర‌జ‌ల సంక్షేమం కోసం ఎన్ సీ సీ కాడెట్ లు వారి జీవితాల‌ను అంకితం చేయాల‌ని ప్ర‌ధాన మంత్రి శ్రీ న‌రేంద్ర మోదీ ఈరోజు పిలుపునిచ్చారు. ఎన్ సీ సీ ర్యాలీ సంద‌ర్భంగా దేశం న‌లుమూల‌ల నుంచి త‌ర‌లి వ‌చ్చిన కాడెట్ లను ఉద్దేశించి ఆయ‌న ప్ర‌సంగించారు. గ‌ణ‌తంత్ర దినోత్స‌వ వేడుక‌లకు ఢిల్లీకి వ‌చ్చి గ‌త నెల రోజులకు పైగా వారు తెలుసుకున్న మంచి విష‌యాల‌ను ఆచ‌ర‌ణ‌లో పెట్టాల‌ని, అంతే కాకుండా వారు తిరిగి త‌మ ప‌ల్లెల‌కు, ప‌ట్ట‌ణాల‌కు వెళ్ళిన త‌రువాత ప‌రిశుభ్ర‌త‌, దేశ‌ భ‌క్తి వంటి విలువ‌ల గురించి ప్ర‌చారం చేయాల‌ని ఆయ‌న చెప్పారు. ఎన్ సీ సీ అనేది దేశంలో ఏ ప్రాంతానికి చెందిన యువ‌తీ యువ‌కుల‌నైనా ఒక్క‌టిగా నిలిపి ఉంచే సంస్థ అని, కాబ‌ట్టి అది దేశ స‌మైక్య‌త‌కు పాటుప‌డుతుంద‌ని ప్ర‌ధాన మంత్రి అన్నారు. ఈ సంవ‌త్స‌రం గ‌ణ‌తంత్ర దినంతో పాటే భార‌త రాజ్యాంగ శిల్పి బాబాసాహెబ్ అంబేద్క‌ర్ 125వ జ‌యంతి వేడుక‌ల‌ను స్మ‌రించుకున్న విష‌యాన్ని ప్ర‌ధాన‌ మంత్రి గుర్తు చేశారు. బాబాసాహెబ్ అంబేద్క‌ర్ ఆయ‌న జీవితంలో ప్ర‌తి మ‌లుపు వ‌ద్ద ప్ర‌తికూల ప‌రిస్థితుల‌ను ఎదుర్కొంటూనే, ఆ మధ‌నం నుంచి రాజ్యాంగం అనే సుధ ను మ‌న‌కు అందించార‌ని, ఇప్ప‌టికి అనేక ద‌శాబ్దాలు గ‌డ‌చిన త‌రువాత కూడా మ‌న అంద‌ర‌మూ భుజం భుజం క‌లిపి ముందుకు సాగ‌డానికి రాజ్యాంగం ఊతం అందిస్తోంద‌ని ప్ర‌ధాన మంత్రి అన్నారు.
అమరువీరుల సంస్మరణ దినం సందర్భంగా ప్రధానమంత్రి శ్రద్ధాంజలి

అమరవీరుల సంస్మరణ దినం సందర్భంగా ప్రధానమంత్రి శ్రీ నరేంద్ర మోదీ ఇవాళ భగత్‌ సింగ్‌, సుఖ్‌దేవ్‌, రాజ్‌గురు త్రయానికి శ్రద్ధాంజలి ఘటించారు. ఈ మేరకు సామాజిక మాధ్యమం ట్విట్టర్‌ ద్వారా సందేశమిచ్చారు. “వారి అనితర త్యాగానికి రుణపడి ఉన్న దేశం కృతజ్ఞతాపూర్వకంగా వారిని సదా స్మరించుకుంటూనే ఉంటుంది… జైహింద్‌!” అని అందులో పేర్కొన్నారు.
దేశ ప్రజలకు ఏడు కొత్త రక్షణ కంపెనీల ను అంకితం చేసే ఒక కార్యక్రమాన్ని ఉద్దేశించి అక్టోబర్15 న వర్చువల్ మాధ్యమం ద్వారా ప్రసంగించనున్న ప్రధాన మంత్రి

మంగళప్రదమైన విజయ దశమి 2021 అక్టోబర్ 15 న ఏడు కొత్త రక్షణ కంపెనీల ను దేశ ప్రజల కు అంకితం చేసేందుకు రక్షణ మంత్రిత్వ శాఖ నిర్వహించే ఒక కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ వర్చువల్ మాధ్యమం ద్వారా ప్రసంగించనున్నారు. మధ్యాహ్నం సుమారు 12 గంటల 10 నిమిషాల కు ఈ కార్యక్రమం ఉంటుంది. ఈ కార్యక్రమం లో రక్షణ మంత్రి, రక్షణ శాఖ సహాయ మంత్రి లతో పాటు రక్షణ పరిశ్రమ సంఘాల ప్రతినిధులు కూడా పాలుపంచుకొంటారు. 7 కొత్త రక్షణ కంపెనీల ను గురించి దేశ రక్షణ సంబంధి సన్నద్ధత లో స్వయం సమృద్ధి ని మెరుగుపరచే చర్యల లో భాగం గా, ఆయుధ కర్మాగారాల సంబంధి బోర్డు ను ఒక ప్రభుత్వ విభాగం గా ఉన్నది కాస్తా 100 శాతం ప్రభుత్వ యాజమాన్యం కలిగిన కార్ పొరేట్ ఎన్ టిటి లు గా మార్చాలి అని ప్రభుత్వం నిర్ణయించింది. ఇలా మార్చడం వల్ల కార్యకలాపాల నిర్వహణ పరంగా స్వతంత్ర ప్రతిపత్తి, సామర్థ్యం అధికం కావడమే కాక వృద్ధి మరియు నూతన ఆవిష్కరణ లలో సరికొత్తదనం పెల్లుబుకగలదు. కొత్త గా ఏర్పాటు చేసిన ఏడు రక్షణ కంపెనీలు ఏవేవంటే, అవి – మ్యూనిశన్స్ ఇండియా లిమిటెడ్ (ఎమ్ఐఎల్), ఆర్మర్ డ్ వీయికల్స్ నిగమ్ లిమిటెడ్ (ఎవిఎఎన్ఐ), అడ్వాన్స్ డ్ వెపన్స్ ఎండ్ ఇక్విప్ మెంట్ ఇండియా లిమిటెడ్ (ఎడబ్ల్యుఇ ఇండియా), ట్రూప్ కంఫర్ట్ స్ లిమిటెడ్ (టిసిఎల్), యంత్ర ఇండియా లిమిటెడ్ (వైఐఎల్), ఇండియా ఆప్ టెల్ లిమిటెడ్ (ఐఒఎల్), ఇంకా గ్లైడర్స్ ఇండియా లిమిటెడ్ (జిఐఎల్) లు.
శ్రీ డింకో సింహ్ కన్నుమూత పట్ల సంతాపం తెలిపిన ప్ర‌ధాన మంత్రి

బాక్సర్ శ్రీ డింకో సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘శ్రీ డింకో సింహ్ క్రీడల లో ఓ సూపర్ స్టార్, అనేక సాఫల్యాలను సంపాదించిన శ్రేష్ఠుడైన బాక్సర్. అంతే కాదు, బాక్సింగ్ కు ప్రజాదరణ ఇంతలంతలు కావడానికి ఆయన తోడ్పాటు ను అందించారు కూడాను. ఆయన మరణ వార్త దు:ఖాన్ని కలిగించింది. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
‘జి20’కి భారత్‌ అధ్యక్షతపై లోగో పోటీలో పాల్గొనండి: ప్రజలకు ప్రధానమంత్రి పిలుపు

భారతదేశం జి20 కూటమికి అధ్యక్షత వహించనున్న నేపథ్యంలో దీనిపై లోగో రూపకల్పనకు నిర్వహిస్తున్న పోటీలో పాల్గొనాల్సిందిగా ప్రధానమంత్రి శ్రీ నరేంద్ర మోదీ ప్రజలను కోరారు. ఈ మేరకు విదేశాంగ మంత్రిత్వ శాఖ అధికార ప్రతినిధి ట్వీట్‌పై స్పందిస్తూ పంపిన సందేశంలో: “మన యువత సృజనాత్మకత స్థాయిని చాటే ప్రత్యేక పోటీ ఇది… ఈ పోటీలో మీరంతా పాల్గొనండి” అని ఆయన పిలుపునిచ్చారు.
ఐక్య‌ రాజ్య స‌మితి లో స‌భ్య‌త్వాన్ని క‌లిగి ఉన్న దేశాలు అన్నింటికీ  అంత‌ర్జాతీయ సౌర కూట‌మి (ఐఎస్ఎ) యొక్క స‌భ్య‌త్వాన్ని ఇచ్చేందుకు వీలుగా ఐఎస్ఎ యొక్క ఫ్రేమ్ వ‌ర్క్ అగ్రిమెంటు ను స‌వ‌రించ‌డం కోసం ఫ‌స్ట్ అసెంబ్లీ ఆఫ్ ద ఇంట‌ర్ నేశ‌న‌ల్ సోల‌ర్ అల‌య‌న్స్ లో ఒక తీర్మానాన్ని తీసుకు రావ‌డానికి ఆమోదం తెలిపిన మంత్రివ‌ర్గం

ఐక్య‌ రాజ్య స‌మితి లో స‌భ్య‌త్వాన్ని క‌లిగి వున్న దేశాల‌న్నింటికీ అంత‌ర్జాతీయ సౌర కూట‌మి (ఐఎస్ఎ) స‌భ్య‌త్వాన్ని ఇచ్చేందుకు వీలుగా ఐఎస్ఎ యొక్క ఫ్రేమ్ వ‌ర్క్ అగ్రిమెంటు ను స‌వ‌రించ‌డం కోసం ఫ‌స్ట్ అసెంబ్లీ ఆఫ్ ద ఇంట‌ర్ నేశ‌న‌ల్ సోల‌ర్ అల‌య‌న్స్ లో ఒక తీర్మానాన్ని తీసుకు రావ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న జరిగిన కేంద్ర మంత్రివ‌ర్గ సమావేశం ఎక్స్- పోస్ట్ ఫాక్టో ఆమోదాన్ని తెలిపింది. లాభాలు: ఐఎస్ఎ లో స‌భ్య‌త్వానికి ఆస్కారం క‌ల్పించ‌డం సౌర శ‌క్తి ని గ్లోబ‌ల్ అజెండా లోకి తీసుకు పోతుంది. ఇది సౌర శ‌క్తి ని అభివృద్ధి ప‌ర‌చాల‌ని మ‌రియు దానిని వినియోగించుకోచాల‌నే సార్వ‌త్రిక విజ్ఞ‌ప్తి ని కూడా చేస్తుంది. ఇది ఐఎస్ఎ ను సంఘ‌టిత ప‌రుస్తుంది. త‌ద్వారా, ఐక్య‌ రాజ్య స‌మితి లో స‌భ్య‌త్వం ఉన్న అన్ని దేశాలు దీని లో స‌భ్య‌త్వాన్ని పొంద‌వ‌చ్చును. స‌భ్య‌త్వాన్ని విస్త‌రించినందువల్ల ఐఎస్ఎ కార్య‌క్ర‌మం విశాల విశ్వానికి ప్ర‌యోజ‌న‌కరం గా మారడానికి మార్గాన్ని సుగ‌మం చేయగలదు.
లత మంగేశ్ కర్ గారి తో తన జ్ఞాపకాల ను శేర్ చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ లత మంగేశ్ కర్ గారి తో భేటీ అయినప్పటి ఘట్టాల ను గురించి మరియు ఆమె తో తాను జరిపిన సంభాషణ ల తాలూకు స్మృతుల ను గురించి శేర్ చేశారు. మోదీ ఆర్కైవ్స్ లో నుండి ఒక ట్వీట్ ల మాలిక ను ప్రధాన మంత్రి మరో మారు శేర్ చేస్తూ – ‘‘లవ్ లీ థ్రెడ్. ఎన్నెన్నో జ్ఞాపకాలు గుర్తుకొస్తున్నాయి..’’ అని పేర్కొన్నారు.
భార‌త్ – న్యూజిలాండ్‌ల మ‌ధ్య గ‌గ‌న‌త‌ల సేవ‌లకు సంబంధించి స‌వ‌రించిన ఒప్పందంపై సంత‌కాలు

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం భార‌త్ – న్యూజిలాండ్ ల మ‌ధ్య గ‌గ‌న‌త‌ల సేవ‌లకు సంబంధించిన స‌వ‌రించిన ఒప్పంద ప‌త్రాల‌పై సంత‌కాలు చేసేందుకు ఆమోదం తెలిపింది. ఈ ఒప్పందం ఇరు దేశాల పౌర విమాన‌యాన సంబంధాల‌లో ఒక కీల‌క‌మైన మైలురాయి అని చెప్ప‌వ‌చ్చు. అంతేకాకుండా ఉభ‌య దేశాల మ‌ధ్య మ‌రింత ఎక్కువ వ్యాపారం, పెట్టుబ‌డులు, ప‌ర్యాట‌క‌, సాంస్కృతిక సంబంధాల‌ను ఏర్పాటుచేసేందుకు ఈ ఒప్పందం బాట వేస్తుంది కూడా.
నేష‌న‌ల్ మేరిటైమ్ డే నాడు శుభాకాంక్ష‌లు తెలిపిన ప్ర‌ధాన మంత్రి; జ‌ల శ‌క్తి పై శ్ర‌ద్ధ వ‌హించ‌డంలో బాబాసాహెబ్ ఆమ్బేడ్ కర్ ను ఒక ప్రేర‌ణ‌గా స్మ‌రించిన ప్ర‌ధాన మంత్రి.

నేష‌న‌ల్ మేరిటైమ్ డే సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ త‌న శుభాకాంక్ష‌లు తెలియ‌జేశారు. ‘‘భార‌తదేశం లో సుసంప‌న్న‌మైన చ‌రిత్ర‌ను క‌లిగి వున్నటువంటి స‌ముద్ర సంబంధిత రంగానికి మ‌న దేశం యొక్క ప‌రివ‌ర్త‌న‌ కు దోహదం చేయగల సామర్థ్యం ఉన్నది. మ‌న స‌ముద్ర సంబంధిత శ‌క్తుల‌ను వినియోగించుకొని దేశ ప్ర‌జ‌ల స‌మృద్ధికి పాటుప‌డాల‌న్న మ‌న వ‌చ‌నబ‌ద్ధ‌త‌ ను నేష‌న‌ల్ మేరిటైమ్ డే సందర్భంగా పున‌రుద్ఘాటిద్దాం. ఒక గ‌తిశీలమైనటువంటి సముద్ర సంబంధిత రంగం ఆవిష్కార దిశ‌ గా మ‌నం చేస్తున్న ప్ర‌య‌త్నాలకు డాక్ట‌ర్ బాబాసాహెబ్ ఆమ్బేడ్ కర్ స్ఫూర్తిదాత. జ‌ల శ‌క్తి సూచిక‌లైన జ‌ల మార్గాలు, సేద్య‌పు నీటి పారుద‌ల‌, కాలువల శ్రేణి, ఇంకా నౌకాశ్ర‌యాల‌కు అగ్ర‌తాంబూలాన్ని ఇచ్చారు బాబాసాహెబ్. ఈ రంగంలో ఆయ‌న చేసిన కృషి భార‌త‌దేశ ప్ర‌జానికానికి ఎంతో మేలు ను చేకూర్చింది’’ అని ప్ర‌ధాన మంత్రి త‌న సందేశంలో పేర్కొన్నారు.
ఆదాయం పై ప‌న్ను కు సంబంధించి ఎగ‌వేత‌ ను అరిక‌ట్టేందుకు, ద్వంద్వ‌ ప‌న్నుల నివారణ కు సంబంధించి బ్రెజిల్ కు మరియు భారతదేశాని కి మ‌ధ్య ఒప్పంద స‌వ‌ర‌ణ నియ‌మావ‌ళి కి ఆమోదం తెలిపిన మంత్రిమండలి

భార‌త ప్ర‌భుత్వం, ఫెడ‌రేటివ్ రిప‌బ్లిక్ ఆఫ్ బ్రెజిల్ ల మ‌ధ్య ద్వంద్వ ప‌న్ను ల నివారణ కు, ఆదాయం పై ప‌న్ను కు సంబంధించి ఎగ‌వేత‌ ను అరిక‌ట్టేందుకు ఉద్దేశించిన ఒప్పంద స‌వ‌ర‌ణ నియ‌మావ‌ళి ని ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివర్గ స‌మావేశం ఆమోదించింది. అమ‌లు వ్యూహం, ల‌క్ష్యాలు: మంత్రివర్గం ఆమోదం త‌రువాత‌ ఈ నియ‌మావ‌ళి ని అమ‌లు లోకి తెచ్చే ప్ర‌క్రియ‌ కు సంబంధించిన విధి విధానాల‌ ను పూర్తి చేయ‌డం జ‌రుగుతుంది. దీని అమ‌లు ను మంత్రిత్వ‌ శాఖ ప‌ర్య‌వేక్షించి, తెలియజేస్తుంది. ప్ర‌ధాన ప్ర‌భావం: ద్వంద్వ ప‌న్ను ల నివారణ తీర్మానాన్ని అంత‌ర్జాతీయ ప్ర‌మాణాల స్థాయి కి పెంచ‌డం ద్వారా భారతదేశం, బ్రెజిల్ ల మ‌ధ్య ఒప్పంద నియ‌మావ‌ళి స‌వ‌ర‌ణ ద్వంద్వ ప‌న్ను లు లేకుండా చూస్తుంది. డిటిఎస్ ద్వారా కాంట్రాక్టు ను కుదుర్చుకొనే దేశాల మ‌ధ్య ప‌న్ను హ‌క్కుల ను స్ప‌ష్టం గా తెలియ‌జేయ‌డం జ‌రుగుతుంది. ఇది ఇరు దేశాల పెట్టుబ‌డిదారులకు, వ్యాపారాల‌ కు ప‌న్ను స్ప‌ష్ట‌త‌ ను ఇస్తుంది. ఈ స‌వ‌ర‌ణ నియ‌మావ‌ళి ఆయా దేశాల‌ లో వ‌డ్డీ పైన రాయల్టీ లు, టెక్నిక‌ల్ స‌ర్వీసు ఫీజుల‌ పై ప‌న్ను రేటుల ను త‌గ్గించ‌డం వ‌ల్ల పెట్టుబ‌డులు త‌ర‌లి రావ‌డానికి అవ‌కాశం క‌లుగుతుంది. స‌వ‌ర‌ణ నియ‌మావ‌ళి క‌నీస ప్ర‌మాణాల‌ ను అమ‌లు చేస్తుంది. అలాగే జి-20 ఒఇసిడి బేస్ ఇరోజన్ ఫిట్ షిఫ్టింగ్ ( బిఇపిఎస్‌) ప్రాజెక్టు సిఫారసుల‌ ను అమ‌లు చేస్తుంది. బిఇపిఎస్‌ ప్రాజెక్టు కింద సుల‌భ‌త‌ర ప్ర‌యోజ‌నాల ప‌రిమితి క్లాజు, డిటిఎస్ కి సంబంధించిన సాధార‌ణ దుర్వినియోగ వ్య‌తిరేక‌ క్లాజు, ప్రియాంబుల్ టె క్స్ ట్ ల‌ను చేర్చ‌డం జ‌రిగింది. దీని వ‌ల్ల ప‌న్నుప్ర‌ణాళిక వ్యూహాల‌ ను నియంత్రిస్తుంది. ప‌న్ను నిబంధ‌న‌ల‌ లో పొంత‌న‌ లేని నిబంధ‌న‌ల‌ ను తొల‌గిస్తుంది. అంశాల వారీ గా వివ‌రాలు : ఎ. ప్ర‌స్తుతం భారతదేశం, బ్రెజిల్ ల మ‌ధ్య గ‌ల డిటిఎసి పై 1988వ సంవత్సరం ఏప్రిల్ 26వ తేదీ న సంత‌కాలు జ‌రిగాయి. తదనంతరం 2013వ సంవత్సరం అక్టోబ‌ర్ 15వ తేదీ న‌ ఒక ప్రొటోకాల్ సంత‌కం చేయ‌డం ద్వారా దాని ని స‌వ‌రించారు. ఇది స‌మాచార మార్పిడి కి సంబంధించింది. ప్ర‌స్తుత ప్రొటోకాల్ ద్వారా డిటిఎసి ని ప‌లు ఇత‌ర అంశాల విష‌యం లో స‌వ‌రించ‌డమైంది. బి. స‌వ‌రించిన డిటిఎస్ , జి-20 ఒఇసిడి బేస్ ఇరోజన్‌, ప్రాఫిట్ షిఫ్టింగ్ (బిఇపిఎస్‌) ప్రాజెక్టు ఇత‌ర సిఫారసు లు, క‌నీస ప్ర‌మాణాల‌ ను అమ‌లు చేస్తుంది. పూర్వ రంగం: ప్ర‌స్తుతం భారతదేశం, బ్రెజిల్ ల మధ్య ఉన్న ద్వంద్వ ప‌న్ను ల నివారక ఒప్పందం (డిటిఎసి) చాలా పాత‌ ది. దీని ని ప్ర‌స్తుత అంత‌ర్జాతీయ ప‌రిణామాల‌ కు అనుగుణం గా మార్పు చేయ‌వ‌ల‌సిన అవ‌స‌రం ఏర్ప‌డింది. అలాగే జి.20, ఒఇసిడి బేస్ ఇరోజన్‌, ప్రాఫిట్ షిఫ్టింగ్ ప్రాజెక్ట్ (బిఇపిఎస్‌)ల లో గ‌ల సిఫారసుల‌ ను అమ‌లు చేయ‌డానికి ఈ స‌వ‌ర‌ణ‌ లు అవ‌స‌ర‌ం అయ్యాయి.
దీపిక కుమారి, అంకిత భ‌గత్‌, కోమోలిక బారీ, అతను దాస్‌, అభిషేక్ వ‌ర్మ లు విలువిద్య క్రీడ ల ప్ర‌పంచ క‌ప్ లో రాణించినందుకు వారిని అభినందించిన ప్ర‌ధాన మంత్రి

దీపిక కుమారి, అంకిత భ‌గత్‌, కోమొలిక బారీ, అతను దాస్‌, అభిషేక్ వ‌ర్మ లు విలువిద్య క్రీడల ప్ర‌పంచ క‌ప్ లో రాణించినందుకు ప్ర‌ధాన మంత్రి శ్రీ నరేంద్ర మోదీ వారికి అభినంద‌న‌ లు తెలిపారు. ‘‘గ‌త కొన్ని రోజుల లో మ‌న విలువిద్య క్రీడాకారులు ప్ర‌పంచ క‌ప్ లో బ్ర‌హ్మాండ‌మైన ప్ర‌ద‌ర్శ‌న ను క‌న‌బ‌రిచారు. @ImDeepikaK, Ankita Bhakat, Komalika Bari, Atanu Das and @archer_abhishek లకు వారు సాధించిన విజ‌యానికి గాను ఇవే నా అభినంద‌న‌లు. ఈ గెలుపు ఈ రంగం లో వ‌ర్థ‌మాన ప్ర‌తిభావంతుల కు ప్రేర‌ణ ను ఇవ్వ‌గ‌లుగుతుంది’’ అని ప్ర‌ధాన మంత్రి ఒక ట్వీట్ లో పేర్కొన్నారు.
విదేశాల లోని ఇండియన్ మిషన్ ల ప్రధాన అధికారుల తో, వ్యాపారం- వాణిజ్యం రంగ ప్రముఖుల తో ఆగస్టు 6 న సమావేశం కానున్న ప్రధాన మంత్రి; ఈ తరహా కార్యక్రమాన్ని నిర్వహించడం ఇదే మొదటి సారి

విదేశాల లోని ఇండియన్ మిషన్స్ ప్రధాన అధికారుల తోను, దేశం లోని వ్యాపారం- వాణిజ్యం రంగాని కి చెందిన ప్రముఖుల తోను ప్రధాన మంత్రి శ్రీ నరేంద్ర మోదీ శుక్రవారం అంటే ఈ నెల 6 వ తేదీ న సాయంత్రం 6 గంటల కు వీడియో కాన్ఫరెన్స్ మాధ్యమం ద్వారా మాట్లాడనున్నారు. ‘లోకల్ గోస్ గ్లోబల్- మేక్ ఇన్ ఇండియా ఫర్ ద వరల్డ్’ అంటూ ఈ కార్యక్రమం లో ప్రధాన మంత్రి పిలుపు ను ఇవ్వనున్నారు. భారీ స్థాయి లో అవకాశాల ను కల్పించే సామర్థ్యం ఎగుమతుల కు, ప్రత్యేకించి, ఎమ్ఎస్ఎమ్ఇ లకు, మానవ శ్రమ ప్రధానం గా ఉండే రంగాల కు ఉంది. ఈ విషయంలో అవి అందించే తోడ్పాటు తో తయారీ రంగం పైన, మొత్తం మీద ఆర్థిక వ్యవస్థ పైన ఒక సానుకూలమైన ప్రభావం ప్రసరించగలదు. ఈ సమావేశం పరమార్థం ఏమిటి అంటే అది భారతదేశాని కి గల ఎగుమతుల స్తోమత ను వినియోగించుకోవడానికి, భారతదేశం ఎగుమతుల ను, ప్రపంచ వ్యాపారం లో భారతదేశం ఎగుమతుల వాటా ను విస్తరించడానికి ప్రత్యేకంగా జోరు ను అందించాలి అనేదే. మన ఎగుమతులకు ఉన్న అవకాశాలను పెంచే దిశ లో, మరి అలాగే ప్రపంచ గిరాకీ ని తీర్చడం కోసం స్వదేశీ సామర్థ్యాల ను ఉపయోగించుకొనే దిశ లో సంబంధిత వర్గాలు అన్నిటి కి శక్తి మంతం చేయాలన్నది ఈ సమావేశం ధ్యేయం గా ఉంది. ఈ సమావేశం లో కేంద్ర వాణిజ్య మంత్రి తో పాటు విదేశీ వ్యవహారాల మంత్రి కూడా పాల్గొంటారు. ఈ సమావేశం లో 20 కి పైగా విభాగాల కార్యదర్శులు, రాష్ట్ర ప్రభుత్వాల అధికారులు, ఎగుమతి ప్రోత్సాహక మండలుల సభ్యులు, వాణిజ్య మండలుల సభ్యులు కూడా పాలుపంచుకోనున్నారు.
ఏశియన్ కప్ లో కంచు పతకాన్ని గెలిచినందుకు టేబల్ టెనిస్ క్రీడాకారిణి మణికాబాత్రా గారి కి అభినందనలు తెలిపిన ప్రధాన మంత్రి

ఏశియన్ కప్ లో కాంస్య పతకాన్ని గెలిచినందుకు టేబల్ టెనిస్ క్రీడాకారిణి మణికా బాత్రా గారి ని ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘ఏశియన్ కప్ లో కాంస్యాన్ని గెలిచి భారతీయ టేబల్ టెనిస్ లో చరిత్ర ను లిఖించినందుకు గాను మణికా బాత్రా గారి కి నేను అభినందనలను వ్యక్తం చేస్తున్నాను. ఆమె యొక్క సాఫల్యం యావత్తు భారతదేశం లో అనేక మంది క్రీడాకారుల కు, క్రీడాకారిణుల కు ప్రేరణ ను ఇవ్వడం తో పాటు గా టేబల్ టెనిస్ కు మరింత లోకప్రియత్వాన్ని కూడా సంపాదించిపెడుతుంది. @manikabatra_TT’’ అని పేర్కొన్నారు.